Так пачалася наша размова з незвычайнай жанчынай, якая ўсё жыццё захапляецца кветкамі. Яе прысядзібны ўчастак можна без перабольшвання назваць кветкавым царствам. Рэдка хто (напэўна, толькі самы чэрствы чалавек) пройдзе міма і не зазірне ў агарод, дзе ў вочы кідаюцца не градкі з буракамі ці капустай, а рознакаляровае зіхаценне непаўторнай прыгажосці кветак. Нават на пытанне, колькі іх, адказаць Надзеі Васільеўне складана.